Αθανάσιος Γκαβέλας

Ο Αθανάσιος Γκαβέλας (19 Δεκεμβρίου 1999) είναι Έλληνας αθλητής του στίβου και δύο φορές Χρυσός Παραολυμπιονίκης στα 100μ. κατηγορίας Τ11. Έχει επίσης διακριθεί τόσο στο Παγκόσμιο όσο και το Ευρωπαϊκό Πρωτάθλημα, κατακτώντας το χρυσό μετάλλιο και στα τρία σημαντικότερα πρωταθλήματα.

Αγωνίζεται από την ηλικία των 17 ετών και κατέχει το Παγκόσμιο Ρεκόρ της κατηγορίας Τ11 στα 100μ. με χρόνο 10,82 δευτερόλεπτα και στα 60μ. με 7,10 δευτερόλεπτα.

 Βιογραφικά στοιχεία 

Γεννήθηκε και μεγάλωσε στην Αθήνα. Αποφοίτησε από το 1ο Γενικό Λύκειο Νέου Ψυχικού, από το οποίο και πέτυχε στις Πανελλήνιες εξετάσεις και εισήχθη στο Τμήμα Ψυχολογίας του Εθνικού και Καποδιστριακού Πανεπιστημίου Αθηνών το 2017.

Στην ηλικία των 10 ετών, συνειδητοποίησε ότι η όρασή του μειωνόταν -δεν έβλεπε καλά την δασκάλα, δυσκολευόταν να διαβάσει και συλλάβιζε. Οι δυσκολίες αυτές προέρχονταν από μία γονιδιακή ασθένεια (νόσος Σταργκαρντ 'Stargardt') η οποία εμφανίζεται σταδιακά και έχει ως αποτέλεσμα την προοδευτική μείωση της όρασης. Παρ’ όλα αυτά, οι δυσκολίες αυτές δεν τον εμπόδισαν από την πορεία του προς τον πρωταθλητισμό.

 Αθλητική καριέρα και διακρίσεις 

Έχει συμμετάσχει και διακριθεί, πέρα από τα Πανελλήνια, αλλά και σε Ευρωπαϊκά και Παγκόσμια Πρωταθλήματα κατακτώντας υψηλές θέσεις, με αποκορύφωμα το Παγκόσμιο Ρεκόρ στα 100μ. της κατηγορίας Τ11 με χρόνο 10,82 δευτερόλεπτα το καλοκαίρι του 2021 στους Παραολυμπιακούς Αγώνες «Τόκιο 2020», και το Παγκόσμιο Ρεκόρ στα 60μ. με 7,10 δευτερόλεπτα στο πλαίσιο της Ημερίδας Κλειστού Στίβου ΣΕΓΑΣ, τον Φεβρουάριο του 2022, στην Αθήνα.

Η αθλητική του πορεία χαρακτηρίζεται από συμμετοχές σε εγχώρια και διεθνή meeting, όπως το International Para Athletics Meeting στο Μαρακές (Χρυσό στα 200μ.), to World Para Athletics Grand Prix στο Ντουμπάι (Χρυσό στα 100μ.) το Grand Prix Παρισιού -Handisport Open Paris- (Χρυσό στα 100μ.) και στο Diamond Leauge στο Όσλο που έλαβε μέρος στον αγώνα ‘Race to Zero’ με σκοπό την ευαισθητοποίηση για την συμπερίληψη των αθλητών με αναπηρία στις μεγάλες διοργανώσεις. Στο πλαίσιο του Πανελλήνιου Πρωταθλήματος ΑΜΕΑ, έτρεξε και στα 200μ. (22.08s) ενώ έκανε και το ντεπούτο του στο Άλμα εις Μήκος με άλμα 6,15μ.
+Πίνακας επιλεγμένων συμμετοχών του Αθανάσιου ΓκαβέλαΈτοςΑγώναςΤόπος ΔιεξαγωγήςΑγώνισμαΧρόνοςΘέσηΠαρατηρήσεις2017Παγκόσμιο  ΠρωτάθλημαΛονδίνο,  Ηνωμένο Βασίλειο100 μ.11.39s9ος2017Παγκόσμιο  ΠρωτάθλημαΛονδίνο,  Ηνωμένο Βασίλειο200 μ.23.26s14ος2018Πανευρωπαϊκό ΠρωτάθλημαΒερολίνο,  Γερμανία100 μ.11.47s1οςΝεότερος Πρωταθλητής Ευρώπης στα 100μ.2018Πανευρωπαϊκό ΠρωτάθλημαΒερολίνο,  Γερμανία200 μ.23.20s2ος2020Πανελλήνιο ΠρωτάθλημαΑθήνα100 μ.11.13s1οςΚαλύτερη επίδοση στον κόσμο για το 20202021Πανευρωπαϊκό  ΠρωτάθλημαBydgoszcz,  Πολωνία100 μ.10.98s1οςΠανευρωπαϊκό Ρεκόρ2021Παραολυμπιακοί  ΑγώνεςΤόκιο,  Ιαπωνία100 μ.10.82s1οςΠαγκόσμιο Ρεκόρ2022Ημερίδα  Κλειστού Στίβου ΣΕΓΑΣΑθήνα60 μ.7.10s1οςΠαγκόσμιο Ρεκόρ2022Διεθνής ημερίδα στίβου ΑμεΑΗράκλειο100 μ.11.38s1ος2022Διεθνής ημερίδα στίβου ΑμεΑΗράκλειο200 μ.22.79s1οςΠανευρωπαϊκό Ρεκόρ2022Diamond LeagueΌσλο, Νορβηγία100 μ.11.04s8ος‘Race to  Zero’2022Πανελλήνιο  Πρωτάθλημα Θεσσαλονίκη100 μ.10.95s1οςΚαλύτερη επίδοση στον κόσμο για το 20222022Πανελλήνιο  Πρωτάθλημα Θεσσαλονίκη200 μ.22.08s1οςΤο Παγκόσμιο Ρεκόρ δεν καταγράφηκε λόγω ανέμου.2022Πανελλήνιο  Πρωτάθλημα ΘεσσαλονίκηΆλμα εις Μήκος6.15m1οςΚαλύτερη επίδοση στον κόσμο για το 20222023Παγκόσμιο ΠρωτάθλημαΠαρίσι, Γαλλία100μ.10.93s1οςΡεκόρ διοργάνωσης2024Meeting d’athlétisme de MondevilleΜοντεβίλ, Γαλλία60μ.7.10s1ος2024Θερινοί Παραολυμπιακοί Αγώνες 2024Παρίσι, Γαλλία100μ.11.02s1ος2025Παγκόσμιο ΠρωτάθλημαΝέο Δελχί, Ινδία100μ.10.96s1ος

 Βραβεύσεις 
Για το 2021 έχει ανακηρυχθεί ως «Αθλητής με αναπηρία της χρονιάς» στα ετήσια βραβεία Gazzetta Awards, μέσω ανοιχτής ψηφοφορίας κοινού, και ως «Κορυφαίος Αθλητής με Αναπηρία της χρονιάς» από τον Πανελλήνιο Σύλλογο Αθλητικού Τύπου (ΠΣΑΤ), βραβείο το οποίο του απένειμε η Πρόεδρος της Δημοκρατίας Κατερίνα Σακελλαροπούλου.

Τον Δεκέμβριο του 2022 το γυμναστήριο του σχολείου στο οποίο φοίτησε (1ο Γ.Ε.Λ. Νέου Ψυχικού) έλαβε το όνομα Κλειστό Γυμναστήριο «Αθανάσιος Γκαβέλας».

Τον Δεκέμβριο του 2023 βραβεύτηκε από τον Πανελλήνιο Σύλλογο Αθλητικού Τύπου (ΠΣΑΤ) ως «Κορυφαίος αθλητής της χρονιάς με αναπηρία».

 Παραπομπές 

 Εξωτερικοί σύνδεσμοι 



Κατηγορία:Έλληνες παραολυμπιονίκες του στίβου
Κατηγορία:Έλληνες αθλητές στίβου ΑμεΑ
Κατηγορία:Αθλητές δρόμων ταχύτητας στην Ελλάδα
Κατηγορία:Αθλητές άλματος εις μήκος στην Ελλάδα